Tko tu koga: Vitez iz Viteza dobio Vitez iz Viteza u Vitezu

Fudbalski klub Vitez bio je domaćin, a 'gost' - također Vitez. Onaj Nogometni. Iako bi neki rekli da je fudbalski i nogometni jedno te ista stvar, sudionici viteškog derbija ne bi se baš složili...

<p>U subotu je u <strong>Vitezu </strong>odigran gradski derbi koji je ujedno i derbi <strong>Druge lige FBiH - Zapad</strong>. Lokalne utakmice, kao poprište životnih mudrosti uz potoke alkohola, zezancije, još boljeg nogometa i neopjevanih, domaćih junaka, uvijek su nepresušni izvor mitskih tema. A baš jedna takva odigrala se na Gradskom stadionu u Vitezu gdje je domaćin bio - <strong>Vitez</strong>.</p><p><strong>Fudbalski klub Vitez</strong>, točnije, a 'gost' - također Vitez. Onaj <strong>Nogometni</strong>. Iako bi neki rekli da je fudbalski i nogometni jedno te ista stvar, sudionici viteškog derbija ne bi se baš složili. Dubljom analizom dolazimo do saznanja da su i FK Vitez i NK Vitez ustvari domaćini. I gosti. Čekaj, tko tu koga?</p><p>Ipak, nominalni domaćin bio je FK Vitez jer Gradski stadion u Vitezu dijeli s NK Vitezom. A još bolja stvar je što u ligi postoji i treći Vitez - onaj iz <strong>Bužima</strong>. Da se svi zajedno sjednu za stol komotno bi se mogli zvati Vitezovi Okruglog stola.</p><p>I takav derbi privukao je solidan broj ljubitelja nogometa. Po hladnom vremenu NK Vitez poveo je u 11. minuti golom <strong>Bašića </strong>da bi FK Vitez izjednačio autogolom nakon prodora <strong>Zukana</strong>. Potpuni preokret i ludilo na tribinama pristalica Viteza u Vitezu donio je <strong>Ramić </strong>u 67. minuti.</p><p>FK Vitez izdržao je do kraja i odnio pobjedu postavši jesenski prvak u utakmici u kojoj je sudac Ekrem Šišić podijelio čak 13 žutih kartona. Pravi prijateljski, gradski derbi.</p>